จับตา BGRIM วิ่ง! รับ COD โรงไฟฟ้า “อมตะ บี.กริม เพาเวอร์1” 140 เมกะวัตต์
จับตา BGRIM วิ่ง! เดินเครื่อง COD โรงไฟฟ้า “อมตะ บี.กริม เพาเวอร์1” ขนาด 140 เมกะวัตต์ เริ่มขายไฟฟ้าให้กฟผ. และกลุ่มอุตสาหกรรมเมื่อวันที่ 29 พ.ย.65 รองรับพื้นที่ EEC 
จับตา BGRIM วิ่ง! เดินเครื่อง COD โรงไฟฟ้า “อมตะ บี.กริม เพาเวอร์1” ขนาด 140 เมกะวัตต์ เริ่มขายไฟฟ้าให้กฟผ. และกลุ่มอุตสาหกรรมเมื่อวันที่ 29 พ.ย.65 รองรับพื้นที่ EEC
30 พ.ย. 2565

บริษัท อมตะ บี.กริม เพาเวอร์ 1 จำกัด บริษัทย่อยของ บริษัท บี.กริม เพาเวอร์ จำกัด (มหาชน) หรือ BGRIM (ถือหุ้น 50.7%) ประกาศเปิดดำเนินการเชิงพาณิชย์ (COD) โครงการโรงไฟฟ้าพลังความร้อนร่วม อมตะ บี.กริม เพาเวอร์ 1 (ABP1R) กำลังการผลิตติดตั้ง 140 เมกะวัตต์ โดยเริ่มจำหน่ายไฟฟ้าให้กับการไฟฟ้าฝ่ายผลิตแห่งประเทศไทย (กฟผ.) ตั้งแต่วันที่ 29 พฤศจิกายน 2565
ดร. ฮาราลด์ ลิงค์ ประธาน บี.กริม และประธานเจ้าหน้าที่บริหาร BGRIM เปิดเผยว่า โครงการโรงไฟฟ้าพลังความร้อนร่วม อมตะ บี.กริม เพาเวอร์ 1 ตั้งอยู่ในนิคมอุตสาหกรรมอมตะซิตี้ ชลบุรี จังหวัดชลบุรี มีสัญญาซื้อขายไฟฟ้า 30 เมกะวัตต์ กับ กฟผ. เป็นระยะเวลา 25 ปี และส่วนที่เหลือเป็นการทำสัญญาซื้อขายไฟฟ้าและไอน้ำระยะยาวกับลูกค้าอุตสาหกรรมภายในนิคมอุตสาหกรรมอมตะซิตี้ ชลบุรี เพื่อรองรับภาคอุตสาหกรรมในพื้นที่โครงการพัฒนาระเบียงเศรษฐกิจพิเศษภาคตะวันออก หรือ EEC ให้ได้รับการสนับสนุนไฟฟ้าและไอน้ำที่มีเสถียรภาพในระดับสูงอย่างต่อเนื่อง
สำหรับโครงการโรงไฟฟ้าพลังความร้อนร่วม อมตะ บี.กริม เพาเวอร์ 1 เป็นโครงการโรงไฟฟ้าพลังความร้อนร่วมที่ทดแทนโรงไฟฟ้าเดิม (SPP Replacement) ด้วยเทคโนโลยีสมัยใหม่ที่มีประสิทธิภาพสูง และลดปริมาณการใช้ก๊าซธรรมชาติต่อหน่วยลง
นอกจากนี้ ยังมีโครงการที่อยู่ระหว่างการก่อสร้าง ได้แก่ โครงการโรงไฟฟ้า SPP Replacement อีก 3 โครงการ (ABP2R และ BGPM1&amp;2R) กำลังการผลิตรวม 420 เมกะวัตต์ เปิดดำเนินการภายในปี 2565 – ต้นปี 2566 โครงการโรงไฟฟ้า SPP ใหม่อีก 2 โครงการ (BGPAT2 และ BGPAT3) กำลังผลิตไฟฟ้ารวม 280 เมกะวัตต์ มีกำหนดการ COD ในปี 2566 และโครงการโรงไฟฟ้าแบบผสมผสาน (โรงไฟฟ้าพลังงานแสงอาทิตย์และระบบกักเก็บพลังงาน) อู่ตะเภา เฟสแรก มีกำหนดการ COD ในช่วงครึ่งปีแรกของปี 2566
สำหรับ ณ วันที่ 29 พ.ย. 65 ราคาหุ้นปิดที่ระดับ 37.00 บาท ลบไป 0.50 บาท หรือลงไป 1.33% ด้วยมูลค่าการซื้อขาย 303.10 ล้านบาท อย่างไรก็ตามคาดการณ์ว่าราคาหุ้นวันนี้มีโอกาสดีดตัวขึ้นประกาศเปิดดำเนินการเชิงพาณิชย์ (COD) โครงการโรงไฟฟ้าพลังความร้อนร่วม อมตะ บี.กริม เพาเวอร์ 1 (ABP1R) กำลังการผลิตติดตั้ง 140 เมกะวัตต์